Frederiksberg Kommunalforening

Generalforsamling 2026
2026-03-19 16:30 - 20:00 (Europe/Copenhagen) | Smallegade 1, Frederiksberg
Frederiksberg Kommunalforenings ordinære generalforsamling 2026

Frederiksberg Kommunalforenings ordinære generalforsamling afholdes torsdag den 19. marts 2026 kl. 16.30 i Rådhushallen på Frederiksberg Rådhus.
Få en snak
Dørene åbner klokken 16:30, hvor du kan få en snak med repræsentanter fra PFA-pension, A-kassen FTFa, TJM Forsikring samt Forbrugsforeningen.
Underholdning
På grund af det udskrevne folketingsvalg og Rådhushallens anvendelse til brevstemning må vi desværre flytte underholdningsdelen med Tjelle Vejrup. Det er samtidig årsagen til, at arrangementet afholdes lidt senere end oprindeligt planlagt, og han vil i stedet underholde ved et kommende fyraftens arrangement.
Udtrækning af ferielegater
Igen i år sker der udtrækning af 5 FKF-ferielegater à 5.000 kr. Der udtrækkes 3 ferielegater blandt samtlige medlemmer, mens 2 ferielegater alene udtrækkes blandt de fremmødte. Et medlem kan dog kun vinde ét ferielegat. Herudover kan vi være heldige, at der bliver mulighed for udtrækning af ferielegater fra Fabrikant Valdemar Nielsens Mindefond.
Der afsluttes som sædvanlig med spisning til 50 kr. Ønsker du at deltage i spisning så husk at indbetale 50 kr. til Mobilepay 87611.
Tilmelding skal ske senest den 12. marts.
Vi glæder os til at se så mange af jer som muligt.

Ups! We kunne ikke finde din formular.

FKF's Pensionistforenings generalforsamling 2026
2026-04-29 13:00 - 16:00 | Smallegade 1, Frederiksberg
Pensionistforeningens generalforsamling

Frederiksberg Kommunalforenings Pensionistklub.
Ordinær generalforsamling afholdes onsdag den 29. april 2026 kl. 13.00
I kommunalbestyrelsens spisestue, Frederiksberg Rådhus.

Dagsorden

Valg af dirigent
Beretning
Forslag
Valg af formand og 4 bestyrelsesmedlemmer, samt 1 – 3 suppleanter.

Det bemærkes, at alle pensionerede medlemmer af Frederiksberg Kommunalforening, samtidig er medlemmer af pensionistklubben.
Forslag der ønskes behandlet af generalforsamlingen, skal være bestyrelsen i hænde senest onsdag den 15. april 2026. Forslag sendes til FKF på fkf@frederiksberg.dk
Efter generalforsamlingen vil pensionistklubben byde på et par stykker smørrebrød og kage.
Tilmelding til generalforsamlingen kan ske enten her forneden, via FKFʼs hjemmeside & via det tilsendte link eller pr. tlf. 38 21 28 63.

VIGTIGT: Når I tilmelder jer via linket eller hjemmesiden, kan I kun tilmelde én person af gangen! Hvis I skal tilmelde flere til arrangementet, SKAL I derfor bruge linket flere gange – altså én tilmelding pr. navn/mailadresse.

Vel mødt
Pensionistklubbens bestyrelse

Ups! We kunne ikke finde din formular.

Pensionistklubbens forårstur - besøg på Nordisk Film
2026-05-20 10:45 - 17:00 | Smallegade 1, Frederiksberg
Pensionistklubben indbyder til rundvisning på Nordisk film

Onsdag den 20. maj 2026 kl. 11.00

Mødetid ca. kl. 10.45 – foran Isbjørneporten – Mosedalsvej 14, Valby
(Porten lukkes præcis kl. 11.00)
Turen er guidet og varer ca. 1½ time. Ledsagere er velkomne mod betaling på kr. 150,00.

Efter rundvisningen spiser vi frokost i Bjælkehuset, Valby Langgade 2, Søndermarken, 2500 Valby.
Her serveres: Frokostanretning – pr. kuvert kr. 198,00.
Marineret sild, rødspættefilet med remoulade, hønsesalat med
stegt bacon, ribbensteg med rødkål og syltede agurker, brie med kiks (indhold kan ikke ændres).
Mad og drikkevarer er for egen regning og til betaling på stedet.

Sidste frist for tilmelding til forårsturen er den 7. maj 2026.

VIGTIGT: Når I tilmelder jer via linket, kan I kun tilmelde én person af gangen! Hvis du skal tilmelde flere til arrangementet, SKAL linket derfor bruges én gang pr. tilmelding pr. navn/mailadresse.

Vel mødt!
Pensionistklubbens bestyrelse.

Arrangementet sponsoreres af Interesseforeningen

Du kan tilmelde dig her:
Ups! We kunne ikke finde din formular.

Gå-hjem arrangement med Tjelle Vejrup
2026-06-10 15:45 - 17:00 | Konfliktvejledning OK24
Grundet det udskrevne folketingsvalg var det desværre ikke muligt at gennemføre det planlagte foredrag med Tjelle Vejrup i forbindelse med generalforsamlingen.
FKF inviterer derfor i stedet til et gå-hjem-arrangement onsdag den 10. juni 2026 kl. 16.00.
Arrangementet finder sted i festsalen på Frederiksberg Rådhus, hvor dørene åbner kl. 15.45.

Her vil Tjelle holde sit underholdende foredrag: ”Hvis du vil ha’ det sjovt, skal du ta’ det sjovt”.
Tjelle er uddannet journalist og har været involveret i flere tv-programmer – blandt andet familieprogrammet Versus. Han har desuden arbejdet bag kulisserne på en lang række populære underholdningsprogrammer.
I dag er han både stand-up-komiker og en erfaren foredragsholder, som har besøgt et utal af arbejdspladser i hele landet.
Du kan tilmelde dig arrangementet forneden.

Vi glæder os til at se jer!

Ups! We kunne ikke finde din formular.

Pensionistklubbens årlige skovtur 2026
2026-09-03 09:00 - 17:30
Glæd dig til den årlige skovtur med FKF’s pensionistklub

Den årlige skovtur for pensionerede medlemmer af FKF finder sted torsdag den 3. september 2026.
Torsdag den 3. september kl. 9.00 med forventet hjemkomst samme sted ca. kl. 17.30.
Udflugt og fortæring på turen er gratis, og destinationen er hemmelig, indtil vi er kommet ud i det grønne.
Meld dig til forneden.

Vel mødt
Pensionistklubbens bestyrelse

Ups! We kunne ikke finde din formular.
Arrangementet sponsoreres af Interesseforeningen

Oktober-arrangement 2026
2026-10-08 16:00 - 18:00 | Smallegade 1, Frederiksberg
FKFs Oktober-arrangement 2026

Kom og oplev Peter Mygind!
Sæt allerede nu kryds i kalenderen 8. oktober – det bliver en aften, du ikke vil gå glip af.
Tilmelding åbner snart.
Årets oktober-arrangement afholdes på Arbejdermuseet i den smukke festsal – den perfekte ramme for en aften med nærvær, grin og gode fortællinger.
Arrangementet er gratis og eksklusivt for FKF-medlemmer.
Glæd dig til en inspirerende aften med masser af energi, underholdning og historier, der både rammer og rører.

Arrangementet støttes af Interesseforeningen.
